b'\n_START_ARTICLE_\nSpace Invaders\n_START_PARAGRAPH_\nSpace Invaders (angle\xc5\xa1ko Vesoljski osvajalci oziroma zavojevalci) je bila ena prvih in najbolj znanih arkadnih video iger. Na tr\xc5\xbei\xc5\xa1\xc4\x8de je pri\xc5\xa1la leta 1978 in je mo\xc4\x8dno vplivala na razvoj video iger, ne glede na to, da je bila (kot druge igre iz tega \xc4\x8dasa, recimo PacMan) za dana\xc5\xa1nje \xc4\x8dase zelo preprosta. Igralec v igri vodi topove in uni\xc4\x8duje napredujo\xc4\x8de valove vesoljskih stvorov. Ima tri \xc2\xbb\xc5\xbeivljenja\xc2\xab, za zadetek ladij dobiva dodatne to\xc4\x8dke._NEWLINE_Razvijalec igre Tomohiro Ni\xc5\xa1ikado (1944\xe2\x80\x93) je moral za igro uporabiti zmogljivej\xc5\xa1i procesor od tedaj uveljavljenih na Japonskem. Kljub temu ni dosegal ustrezne hitrosti, zato so se stvori ob za\xc4\x8detku igre premikali zelo po\xc4\x8dasi. Ob odstranjevanju vesoljskih stvorov je zaradi spro\xc5\xa1\xc4\x8danja ra\xc4\x8dunalni\xc5\xa1kega spomina igra postajala vse hitrej\xc5\xa1a, kar je Ni\xc5\xa1ikado uporabil za postopno pove\xc4\x8devanje zahtevnosti igre.'